Maata näkyvissä -festarit

**Maata näkyvissä -festarit** (**MNF** tai **MN-festarit**) on Pohjoismaiden suurin nuorille suunnattu kristillinen tapahtuma, joka järjestetään vuosittain marraskuussa Turussa. Tapahtuman järjestäjiä ovat Suomen Luterilainen Evankeliumiyhdistys (SLEY) yhteistyössä Turun Henrikinseurakunnan, Turun Katariinanseurakunnan, Maarian seurakunnan, Turun Mikaelinseurakunnan, Paattisten seurakunnan ja Turun tuomiokirkkoseurakunnan kanssa. Tapahtumapaikkana ovat Turkuhalli (sponsorinimeltään Gatorade Center), ja samassa pihapiirissä sijaitseva Turun Messukeskus.

Festaritapahtuma on viikonlopun mittainen, ja sen ohjelmassa on muun muassa konsertteja, gospelkonsertteja, yleistä hauskanpitoa ja hengailua, pienryhmäluentoja nuorille ajankohtaisista aiheista sekä sunnuntaiaamuna pidettävä jumalanpalvelus.

Tapahtuman järjestelyihin osallistuu noin 1&nbsp;200 vapaaehtoistyöntekijää.

Vuonna 2022 kävijämäärä nousi noin 12&nbsp;500:aan ja vuonna 2023 yli 13&nbsp;500:aan. Vuonna 2024 tapahtumassa oli viikonlopun aikana noin 13&nbsp;700 kävijää Suomesta, Ruotsista ja Virosta. Tapahtumassa oli mukana yhteensä 127 eri seurakuntaa. Lauantai-illan pääkonsertissa osallistujia oli vuonna 2006 noin 11&nbsp;500. 

Maata Näkyvissä -festarit järjestetään 40. kerran 21.–23. marraskuuta 2025 teemalla *Uskollinen*.

## Historia
Tapahtuma sai alkunsa kun 19. syyskuuta 1984 17-vuotias Timo Vainio kuoli sydänkohtaukseen kesken koulupäivän. Muistokukkien sijasta pyydettiin, että Vainion muistoksi ihmiset muistaisivat lahjoituksella Turun kertsiä – nuortenporukkaa jossa Vainio oli ollut aktiivijäsen. Lahjoituksia kertyi 4&nbsp;000 markkaa. Summalla päätettiin järjestää ensimmäiset Maata näkyvissä -festarit. Ensimmäiset festarit järjestettiin vuotta myöhemmin, marraskuussa 1985, Turun Pallivahan kirkossa muistojuhla teemana *Maata näkyvissä*. Läsnä oli noin 120 nuorta. Nämä päättivät järjestää tapahtuman uudelleen seuraavana vuonna.

Vuoden 2020 tapahtuma jouduttiin siirtämään seuraavalle vuodelle koronaviruspandemian takia. Tapahtuma järjestettiin marraskuussa 2021 teemalla *Minulla on unelma,* pandemian vuoksi poikkeuksellisesti yksipäiväisenä ja siihen myytiin myös striimilippuja. Kävijämäärä paikan päällä jäi noin 2&nbsp;000 henkeen. Gatorade Centerissä käytettiin Lounais-Suomen aluehallintoviraston määräyksen mukaisesti koronapassia. 

Festarien tapahtumapaikat, teemat ja pääkonserttien osallistujamääriä eri vuosina:

# 1985 Pallivahan kirkko ja seurakuntatalo, *Maata näkyvissä*, noin 120 henkeä
# 1986 Pallivahan kirkko ja seurakuntatalo, *Mikä maa, mikä valuutta*, noin 300 henkeä
# 1987 Pallivahan kirkko ja seurakuntatalo, *Suora yhteys*, noin 600 henkeä
# 1988 Lutherin kirkko ja kouluja, *Paratiisipuun varjossa*, noin 1&nbsp;000 henkeä
# 1989 Turun VPK:n talo ja Kupittaan urheiluhalli, *Seikkailu siniseen*, noin 2&nbsp;000 henkeä
# 1990 Ikituuri-areena, Mikaelinkirkko ja Konserttitalo, *Ennen kuulumatonta*
# 1991 Turkuhalli ja Turun messukeskus, *Beibi, älä pelkää*
# 1992 Turkuhalli ja Turun messukeskus, *Hei, miten olis?*, noin 4&nbsp;500 henkeä
# 1993 Turkuhalli ja Turun messukeskus, *a.D. 1993*
# 1994 Turkuhalli ja Turun messukeskus, *10-synttärit*
# 1995 Turkuhalli ja Turun messukeskus, *Minne matka?*; viimeinen teemavuosi (teemoja on ollut tämänkin jälkeen, mutta ne eivät ole olleet niin keskeisiä)
# 1996 Turkuhalli ja Turun messukeskus
# 1997 Turkuhalli ja Turun messukeskus
# 1998 Turkuhalli ja Turun messukeskus, noin 7&nbsp;000 henkeä
# 1999 Turkuhalli ja Turun messukeskus
# 2000 Turkuhalli ja Turun messukeskus, yli 10&nbsp;000 henkeä
# 2001 Turkuhalli ja Turun messukeskus, yli 10&nbsp;000 henkeä
# 2002 Turkuhalli ja Turun messukeskus, yli 10&nbsp;000 henkeä
# 2003 Turkuhalli ja Turun messukeskus, yli 11&nbsp;000 henkeä
# 2004 Turkuhalli ja Turun messukeskus, yli 11&nbsp;000 henkeä
# 2005 Turkuhalli ja Turun messukeskus, yli 11&nbsp;000 henkeä
# 2006 Turkuhalli ja Turun messukeskus, noin 11&nbsp;500 henkeä, loppuunmyyty
# 2007 Turkuhalli ja Turun messukeskus, noin 11&nbsp;500 henkeä, loppuunmyyty
# 2008 Turkuhalli ja Turun messukeskus, noin 11&nbsp;500 henkeä, melkein loppuunmyyty
# 2009 Turkuhalli ja Turun messukeskus, *Ihmeellinen päivä*, noin 10&nbsp;000 henkeä. Tapahtuma sai valtakunnallista huomiota, koska sikainfluenssa (H1N1) -pandemian pelättiin leviävän festivaaleilla dramaattisesti. Asian nosti esille tartuntataudeista vastaava lääkäri Jane Marttila ''Kotimaa''-lehdessä.
# 2010 Turkuhalli ja Turun messukeskus, *Minä rakastan sinua*, lähes 10&nbsp;000 henkeä
# 2011 HK Areena ja Turun messukeskus, *Kuolemattomuus*, yli 11&nbsp;000 henkeä
# 2012 HK Areena ja Turun messukeskus, *Jumalan perhe*
# 2013 HK Areena ja Turun messukeskus, *Vapaana valokeilassa*
# 2014 HK Areena ja Turun messukeskus, *Kiitos kaikesta*, tapahtuma juhli 30-vuotista taivaltaan, noin 25 000 henkeä
# 2015 HK Areena ja Turun messukeskus, *Sinä olet ihme,* noin 23&nbsp;000 henkeä
# 2016 HK Areena ja Turun messukeskus, *Armo, yli 19 000 henkeä*
# 2017 Gatorade Center ja Turun messukeskus, *Voit luottaa minuun,* noin 18&nbsp;500 henkeä
#2018 Gatorade Center ja Turun messukeskus, *Rauha,* 18&nbsp;000 henkeä
#2019 Gatorade Center ja Turun messukeskus, *Mitä mä pelkään?*, 17&nbsp;500 henkeä. 2020 Gatorade Center ja Turun messukeskus, *Minulla on unelma*, tapahtuma siirrettiin vuodelle 2021 koronaviruspandemian takia.
#2021 Gatorade Center ja Turun messukeskus, *Minulla on unelma,* 2&nbsp;000 henkeä
#2022 Gatorade Center ja Turun messukeskus, *Ilon päivä,* 12&nbsp;500 henkeä
#2023 Gatorade Center ja Turun messukeskus, *Et ole yksin*, yli 13&nbsp;500 henkeä
#2024 Gatorade Center ja Turun messukeskus, *Olet turvassa*, 13&nbsp;700 henkeä
#2025 Gatorade Center ja Turun messukeskus, *Uskollinen,* 15 600 henkeä*.* Tapahtuma juhli 40-vuotista taivaltaan.

Vakioesiintyjiä ovat olleet muun muassa The Rain (vuoteen 2015), Terapia (vuoteen 2005), Juha Tapio, HB, Pekka Simojoki, kls., Park 7 ja Juhani Tikkanen.

## Esiintyjät vuosittain

## Lähteet

## Aiheesta muualla

*Maata näkyvissä -festarit
*Suomen luterilainen evankeliumiyhdistys
*Turun evankelisluterilaiset seurakunnat